cyanic-selkie/wikianc huggingface dataset:
Νιόκαστρο Ναυαρίνου
Εξωτερικοί σύνδεσμοι
Κατηγορία:Αξιοθέατα στην Πελοπόννησο Κατηγορία:Κάστρα της Μεσσηνίας Κατηγορία:Ιστορία της Μεσσηνίας Κατηγορία:Δήμος Πύλου - Νέστορος Κατηγορία:Πύλος Κατηγορία:Επαρχία Πυλίας
Κανικαττί
Η Κανικαττί είναι Δήμος στην Ιταλική επαρχία Αγκριτζέντο της αυτόνομης Περιφέρειας Σικελία στη νότια Ιταλία. Βρίσκεται περίπου 90 χιλιόμετρα νοτιοανατολικά από το Παλέρμο και 34 χιλιόμετρα ανατολικά από το Αγκριτζέντο. Ο πληθυσμός της πόλης είναι 35.698 κάτοικοι (2016).
Ιστορία
Το όνομα του Κανικαττί έχει Αραβική προέλευση και μεταφράζεται ως "πήλινο χαντάκι". Όταν οι Νορμανδοί κατέκτησαν τη Σικελία ο τοπικός Άραβας ηγεμόνας ηττήθηκε από τον βαρόνο Σαλβατόρε Παλμιέρι (1087), ο Ρογήρος Α΄ της Σικελίας του έδωσε δώρο την πόλη, η οικογένεια Παλμιέρι μεγάλωσε το τοπικό Αραβικό φρούριο και το μετέτρεψε σε κάστρο. Τους Νορμανδούς ακολούθησαν ο Οίκος των Χοενστάουφεν και οι Ανδεγαυοί που τους έδιωξε ο Οίκος της Αραγωνίας όταν ξέσπασε ο Σικελικός Εσπερινός. Η πόλη παραχωρήθηκε από τον άτεκνο Αντόνιο Παλμιέρι στον ανεψιό του Αντρέα ντε Κρεσέντσο (1448), ο Ιωάννης Β΄ της Αραγωνίας του έδωσε δικαίωμα να αυξήσει την έκταση και τον πληθυσμό της πόλης και να κάνει απονομή δικαιοσύνης. Με τον Αντρέα ντε Κρεσέντσο ήταν μια αγροτική κοινότητα 1500 κατοίκων που ζούσαν στα βόρεια της πόλης. Τον Αντρέα ντε Κρεσέντσο διαδέχτηκε ο γιος του Τζιοβάνι που δεν είχε γιους και παραχώρησε την πόλη στον πεθερό του Φραντσέσκο Καλοζερό Μπονάνο (1507).
Με την οικογένεια Μπονάνο η Κανικαττί γνώρισε μεγάλη ανάπτυξη, οικοδομήθηκαν πολλά μεγάλα νέα κτίρια και πηγές, η κυριαρχία των Μπονάνο γνώρισε παρακμή τον 18ο αιώνα μέχρι την εποχή που ο τελευταίος εκπρόσωπος της οικογένειας αντικαταστάθηκε από τον Γκαμπριέλε Κιαραμόντε Μπορντονάρο. Μετά τις σφαγές (1848, 1861) και την Ιταλική ενοποίηση έγιναν πολλοί μύλοι, τράπεζες και καλλιεργήσιμες εκτάσεις, αυξήθηκε σημαντικά το εμπόριο, τον 20ο αιώνα η οικονομία βασίστηκε στο εμπόριο και τη γεωργία. Πολλοί πολίτες της Κανικαττί βρήκαν τον θάνατο από Αμερικάνικα στρατεύματα (1943).
Εξωτερικοί σύνδεσμοι
Κατηγορία:Δήμοι της Επαρχίας του Αγκριτζέντο
Χαλίνα Σιμάνσκα
Η Χαλίνα Σιμάνσκα (πολωνικά: Halina Szymańska) (1906 - 1989) ήταν Πολωνή κατάσκοπος, εργαζόμενη για τη βρετανική κυβέρνηση, γνωστή ως η σύνδεση των Συμμάχων στον Ναζιστή Ναύαρχο Βίλχελμ Κανάρις. Ήταν σύζυγος του Συνταγματάρχη Αντόνι Σιμάνσκι, του τελευταίου Πολωνού στρατιωτικού ακόλουθου στο Βερολίνο και αργότερα του Στρατηγού Καζίμιες Βισνιόφσκι.
Ζωή
Αφού προσλήφθηκε από τις συμμαχικές μυστικές υπηρεσίες πληροφοριών (μέσω Πολωνών αξιωματικών στη Βέρνη της Ελβετίας, οι οποίοι έκαναν επαφή με τους Βρετανούς), η Σιμάνσκα παρείχε έναν αγωγό πληροφοριών μεταξύ των συμμάχων και του Ναύαρχου Βίλχελμ Κανάρις, αρχηγού του γερμανικού Άμπβερ. Το φθινόπωρο του 1939 βοήθησε αυτήν και τα παιδιά της να μετακινηθούν από την κατεχόμενη Πολωνία στην Ελβετία ως αποζημίωση για μια επαφή με τη βρετανική μυστική υπηρεσία πληροφοριών.
Η Σιμάνσκα είχε τρεις κόρες με τον Συνταγματάρχη Αντόνι Σιμάνσκι, τις Χάνκα, Έβα και Μαρίσια. Και οι τέσσερις τους πέρασαν τον πόλεμο στην Ελβετία, όπου η Χαλίνα ξεκίνησε τη δουλειά της για την MI6 και αργότερα τη γαλλική Deuxieme Reseau, πραγματοποιώντας μεταφορές στην κατεχόμενη Γαλλία, για την οποία ήταν παρασημοφορήθηκε από τους Γάλλους. Μεταξύ άλλων, ανέπτυξε μια σχέση εργασίας με τον Αμερικανό Άλεν Ντάλες, ο οποίος στη συνέχεια ηγήθηκε του αμερικανικού γραφείου πληροφοριών OSS στη Βέρνη.
Μετά το Β΄ Παγκόσμιο Πόλεμο, η Χαλίνα Σιμάνσκα μετακόμισε στην Αγγλία και παντρεύτηκε τον Στρατηγό Καζίμιες Βισνιόφσκι, ο οποίος ήταν επικεφαλής του προσωπικού υπό τον Αρχιστρατηγό Βουαντίσουαφ Άντερς, διοικητή του 2ο Σώματος Πολωνικού Στρατού στη Μάχη του Μόντε Κασίνο το 1944. Απέκτησε έναν γιο μαζί του, τον Πιότρ Βισνιόφσκι. Εγκαταστάθηκε στο Ίλινγκ, ένα προάστιο του Λονδίνου. Είναι θαμμένη με τον δεύτερο σύζυγό της στο Κοιμητήριο του Νότιου Ίλινγκ.
Η κόρη του Έβα, ζει τώρα στη Βόρεια Καρολίνα, παντρεμένη με τον Άντζεϊ Μιλέφσκι, ο οποίος είχε επίσης ένα πολύ αξιόλογο πολεμικό ρεκόρ μάχης με τους Συμμάχους. Η Μαρίσια παρέμεινε στην Αγγλία με τον πατέρα της, Στρατηγό Αντόνι Σιμάνσκια, με τον οποίο ήταν πολύ κοντά. Πήγε σε οικοτροφείο στην Αγγλία, παντρεύτηκε τον Μίρεκ Μαλέφσκι (άλλος Πολωνός αξιωματικός που βραβεύτηκε με διάκριση) και απέκτησε δύο παιδιά, την Ανούχκα και τον Μίχαου. Ο Μάικλ Φάμπιαν, εγγονός της Χαλίνα, ήταν πολύ κοντά με τη γιαγιά και τον παππού του, Αντόνι Σιμάνσκι, στο σπίτι του οποίου μεγάλωσε με τη μητέρα του Μαρίσια, τον πατέρα του, Μίρεκ και την αδελφή του, Ανούχκα. μικρογραφία| Ο κοινός τάφος της Χαλίνα Σιμάνσκα και του συζύγου της, Καζίμιες Βισνιόφσκι. Ο Μάικλ Φάμπιαν, πολλά χρόνια αργότερα, βοήθησε τον Άγγλο εμπειρογνώμονα κατασκοπείας/συγγραφέα, Ρούπερτ Άλασον, με το τμήμα του βιβλίου του, MI6: British Secret Intelligence Service Operations, 1909-45, το οποίο ασχολήθηκε με τη γιαγιά του, Σιμάνσκα. Μεταξύ άλλων εγγράφων, το βιβλίο δείχνει τη γαλλική ταυτότητα της Χαλίνα, η οποία πλαστογραφήθηκε από τον ειδικό εκτύπωσης του MI6, Κ. Άνταμς στο Πότερς Μπαρ, για να της επιτρέψει να ταξιδέψει στην κατεχόμενη Γαλλία για να συναντήσει τον Ναύαρχο Κανάρις, να συλλέξει πληροφορίες και να αναφέρει στους Συμμάχους στην Ελβετία. Δείχνει επίσης το διπλωματικό διαβατήριο της Σιμάνσκα, σφραγισμένο με πολλές θεωρήσεις εισόδου και εξόδου, όπου περιλαμβάνει δύο που σχετίζονται με το ραντεβού της με τον Ναύαρχο Κανάρις στην Ιταλία, τον Απρίλιο του 1941, στο οποίο αποκάλυψε λεπτομέρειες για την επικείμενη επίθεση του Χίτλερ στη Σοβιετική Ένωση.
Ο Μάικλ γράφει πως υπάρχουν πολλά έργα που περιστρέφονται γύρω από τα κατορθώματα της Χαλίνα κατά τη διάρκεια του πολέμου, καθώς και αναφορές σε πολλά νέα βιβλία που ασχολούνται με το θέμα.
Πηγές
Κατηγορία:Πολωνοί κατάσκοποι Κατηγορία:Γυναίκες κατάσκοποι πολέμου Κατηγορία:Πολωνές γυναίκες Κατηγορία:Γυναίκες στον Β' Παγκόσμιο Πόλεμο
Γυμναστική Εταιρεία Αγρινίου
Η Γυμναστική Εταιρεία Αγρινίου (ΓΕΑ) είναι αθλητικό-πολιτιστικό Σωματείο. Η ΓΕΑ αναγνωρίστηκε από το Πρωτοδικείο Αγρινίου στις 21 Αυγούστου 1948 (ανεπίσημα λειτουργούσε από το 1946). Τα τμήματά της ασχολούνται με τον αθλητισμό και τον πολιτισμό.
Ιστορία
Το 1946, ο γυμναστής Κώστας Χειμάρρας συλλαμβάνει την ιδέα να ιδρύσει τον σύλλογο. Δύο χρόνια αργότερα, εγκρίνεται το καταστατικό ίδρυσης της ΓΕΑ. Το 1955 αρχίζουν να διοργανώνονται τα Παπαστράτεια, αθλητικές εκδηλώσεις που αντικαθιστούν τα Παναιτώλια και τα Αγρίνια. Κατά την περίοδο 1957-1999, πρόεδρος του διοικητικού συμβουλίου διατελεί ο Νίκος Γράψας, με δύο μικρές διακοπές ενδιαμέσως, διάρκειας 2,5 χρόνων. Το 1950, η ΓΕΑ μεταφέρει τα γραφεία της στον χώρο του Δημοτικού Αντωνοπούλειου Νοσοκομείου, στην οδό Κοραή, όπου δημιουργεί το ανοικτό Γυμναστήριο και τις πρόχειρες εγκαταστάσεις της. Το 1977, η ΓΕΑ αποκτά το πρώτο περιουσιακό της στοιχείο. Ο βιομήχανος Χριστόφορος Κατσάμπας παραχωρεί παραλίμνια έκταση περίπου 35 στρεμμάτων στη θέση Ντούγρι της Λίμνης Τριχωνίδας για δημιουργία ναυταθλητικών και τουριστικών εγκαταστάσεων. Τα έργα αποπερατώθηκαν το 2003. Το 1982, ύστερα από 27 χρόνια, σταμάτησε η διοργάνωση των εκδηλώσεων Παπαστράτεια. Το 1984, η εταιρεία Παπαστράτος παραχωρεί με δωρεά το οικόπεδο που βρίσκεται σήμερα το Παπαστράτειο Μέγαρο. Κατά την περίοδο 1990-1994, εταιρεία Παπαστράτος ανεγείρει το Παπαστράτειο Μέγαρο, όπου μεταφέρεται και εγκαθίσταται η ΓΕΑ το 1995.
Τμήματα
Η Γυμναστική Εταιρεία Αγρινίου (ΓΕΑ) διατηρεί τα τμήματα:
Τμήμα στίβου
Κατά την αξιολόγηση των ελληνικών συλλόγων που εξέδωσε το Νοέμβριο του 2010 ο Σ.Ε.Γ.Α.Σ., η Γ.Ε. Αγρινίου βρισκόταν στην 14η θέση (σε σύνολο 321 συλλόγων). Την επόμενη χρονιά βρέθηκε στην 19η θέση (σε σύνολο 299 συλλόγων). Το 1974 ο σύλλογος αναδείχτηκε πρωταθλητής Ελλάδος Νέων Ανδρών, Εφήβων και Παίδων στο Πανελλήνιο Πρωτάθλημα Ανωμάλου Δρόμου.
Τμήμα καλαθοσφαίρισης
Το τμήμα καλαθοσφαίρισης ανδρών έχει κατακτήσει μια φορά το πρωτάθλημα της ΕΣΚΑΒΔΕ,την σεζόν 1989-90.
Τη σεζόν 2015-16 συμμετείχε στον πρώτο όμιλο της Α ΕΣΚΑΒΔΕ.Τερμάτισε στην 4η θέση με 31 βαθμούς,13 νίκες και 5 ήττες,1322-979.Η δεύτερη ομάδα συμμετείχε στον πρώτο όμιλο της Γ ΕΣΚΑΒΔΕ.Τερμάτισε 2η με 15 βαθμούς,7 νίκες και 1 ήττα,434-359.Ανέβηκε στην Β ΕΣΚΑΒΔΕ.
Το 2017,μετά από πρόταση της ΕΟΚ,σε αντικατάσταση του Αίολου Αστακού που αποχώρησε η ΓΕ Αγρινίου ανέβηκε στην Γ΄ Εθνική. Η ΓΕ Αγρινίου τερμάτισε στην 12η θέση με 5 νίκες και 19 ήττες,1474-1824 πόντους και 29 βαθμούς και υποβιβάστηκε στις τοπικές κατηγορίες.Η δεύτερη ομάδα συμμετείχε στον πρώτο όμιλο της Β΄ ΕΣΚΑΒΔΕ.Τερμάτισε στην 9η και τελευταία θέση με 3 νίκες,12 ήττες και 1 μηδενισμό,807-1095 πόντους και 17 βαθμούς.Υπήρξε αφαίρεση ενός βαθμού γιατί δεν κατέβηκε σε έναν αγώνα να αγωνιστεί.
Υποδομές
Την σεζόν 1995-96 η ομάδα παίδων βγήκε πρωταθλήτρια ΕΣΚΑΒΔΕ.
Εξωτερικοί σύνδεσμοι
Κατηγορία:Αθλητικοί σύλλογοι Αιτωλοακαρνανίας Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι στίβου Κατηγορία:Ελληνικοί σύλλογοι ενόργανης γυμναστικής Κατηγορία:Ελληνικοί σύλλογοι ρυθμικής γυμναστικής Κατηγορία:Ελληνικοί σκακιστικοί σύλλογοι Κατηγορία:Σωματεία Ε.Σ.ΚΑ.Β.Δ.Ε. Κατηγορία:Ιδρύσεις αθλητικών συλλόγων το 1948 Κατηγορία:Ιδρύσεις ομάδων καλαθοσφαίρισης σε άγνωστο έτος
Δημήτριος Β΄ της Βακτρίας
Ο Δημήτριος Β´ (2ος αιώνας π.Χ.) από τη Δυναστεία των Ευθυδημιδών ήταν ηγεμόνας του ελληνικού βασιλείου της Βακτριανής και μέρους των εδαφών που αργότερα αποτέλεσαν το ινδοελληνικό βασίλειο. Η βασιλεία του ήταν σύντομη, διασώζονται λίγες πληροφορίες για τον ίδιο, καθώς και υπάρχουν διαφορετικές εκτιμήσεις σχετικά με την χρονολόγηση και ταυτότητα του.
Χρονολόγηση
Θεωρείται πως ήταν ο γιος και ελλάσων βασιλιάς του Δημητρίου Α´ ωστόσο η άποψη αυτή εγκαταλείφθηκε έχει αμφισβητηθεί, όπως και το ότι βασίλεψε στη Βακτρία και την Αραχωσία κατά την περίοδο 175–170 π.Χ. κάτι που έχει επίσης θεωρείται αβέβαιο ως προς τη χρονολόγηση. Οι εναλλακτικές ημερομηνίες που δίνονται είναι η περίοδος 175–140 π.Χ. και βάσει των στοιχείων που διασώζονται από τα νομίσματα της βασιλείας του υποστηρίζεται πως ενδεχομένως ο Δημήτριος ήταν συγγενής του Ευκρατίδη του Μέγα καθώς υπάρχει ομοιότητα στις απεικονίσεις τους. Επιπλέον, η υπόθεση για την εναλλακτική χρονολόγηση ενισχύεται από το γεγονός ότι δεν έχουν ανακαλυφθεί νομίσματα του στην αρχαιολογική περιοχή της πόλης του Άι Χανούμ, της σημαντικότερης πόλης της περιοχής κατά την εποχή εκείνη η οποία καταστράφηκε κατά τη βασιλεία του Ευκρατίδη (167-159 π.Χ.).
Βασιλιάς των "Ινδών"
Οι ιστορικές αναφορές κάνουν λόγο για κάποιο βασιλιά Δημήτριο ο οποίος ήταν σύγχρονος του Ευκρατίδη. Ο Ρωμαίος ιστορικός του 2ου αιώνα μ.Χ., Ιουστίνος, ονομάζει τον Δημήτριο ως βασιλιά των Ινδών και ως αντίπαλο του Ευκρατίδη. Αναφέρει πως ο Δημήτριος πολιόρκησε τον πολεμοχαρή Ευκρατίδη έχοντας στρατό 60.000 αντρών ενώ ο Ευκρατίδης μόλις 300 εντός των οχυρώσεων του, ωστόσο ο Δημήτριος δεν κατάφερε να κερδίσει την πολιορκία. Το επεισόδιο αυτό αναφέρεται πως συνέβη κοντά στο τέλος της βασιλείας του Ευκρατίδη, χρονολογικά περίπου στο 150 π.Χ. όταν και πέθανε ο συγκεκριμένος Δημήτριος. Ο Δημήτριος για τον οποίο κάνει λόγο ο Ιουστίνος, ήταν πιθανώς κάποιος συγγενής του Απολλόδοτου Α´ ή κάποιος διεκδικητής του θρόνου ο οποίος προέρχονταν από τον αντίπαλο οίκο των Ευθυδημιδών του Ευθύδημου.
Αντίμαχος Β΄ Νικηφόρος
Ο Αντίμαχος Β´ Νικηφόρος (2ος αιώνας π.Χ.) ήταν βασιλιάς του ινδοελληνικού βασιλείου, έχοντας υπό την εξουσία του μεγάλη έκταση από το Ινδοκούς έως την Πενταποταμία (Παντζάμπ) κατά το 170 π.Χ..
Δημήτριος Β΄ της Βακτρίας
Βασιλιάς των "Ινδών"
Η ιστορική αναφορά του Ιουστίνου, δεν συμβαδίζει με τα νομισματικά στοιχεία, και οι απόψεις των ιστορικών είναι διαιρεμένες ως προς την ερμηνεία των νομισμάτων τα οποία φέρουν το όνομα του Δημητρίου. Υπάρχουν 3 βασιλείς με το όνομα Δημήτριος, ο Δημήτριος Α´ ο οποίος βασίλεψε στην περίοδο 200- 185 π.Χ., πολύ καιρό πριν την εποχή του Ευκρατίδη, και ο Δημήτριος Γ´ ο οποίος θεωρείται ότι βασίλεψε πολύ αργότερα, κατά το 100 π.Χ., και αποκλειστικά στα ινδικά εδάφη και όχι τη Βακτρία. Έτσι απομένει ο Δημήτριος Β´ για τον οποίο έχει προταθεί πως ήταν στην εξουσία κατά το 170 π.Χ., έτσι τα πιθανά ενδεχόμενα είναι πως είτε ο Ιουστίνος έκανε κάποιο σφάλμα ή/και είχε ανακριβείς πληροφορίες ως προς το όνομα και γενικότερα στις λεπτομέρειες της εξιστόρησης του -καθώς ήταν δευτερογενής πηγή-, είτε ο Δημήτριος Γ´ είναι στην ουσία το ίδιο άτομο με τον Δημήτριο Β´ και έζησε μισό αιώνα νωρίτερα από ότι πιστεύεται γενικά. Η υπόθεση του Ιουστίνου ωστόσο (Δημήτριος Β´ εναντίον Ευκρατίδη) υιοθετείται και από σύγχρονους ιστορικούς χωρίς διαφοροποίηση μεταξύ των διαφόρων Δημητρίων.
Αντίμαχος Β΄ Νικηφόρος
Χρονολόγηση
Eίναι πολύ πιθανό πως ήταν ο γιος του Αντίμαχου Α´. Η περίοδος διακυβέρνησης του χρονολογείται στο 160–155 π.Χ. βάσει ανάλυσης των νομισματικών στοιχείων, ωστόσο βάσει γραπτών στοιχείων που ανακαλύφθηκαν η εκτίμηση έχει μετατοπιστεί στην περίοδο 174–165 π.Χ. κατά την ίδια εποχή με τον Αντίμαχο Α´. Τα νομίσματα του πιθανώς ήταν ινδικής κοπής αντίγραφα του Αντίμαχου Α´, παρά τα διαφορετικά επίθετα και νομισματικούς τύπους.
Τον Αντίμαχο Β´ διαδέχτηκε ο Μένανδρος Α´ ο οποίος έκανε χρήση τριών από τα τέσσερα μονογράμματα του. Ο Αντίμαχος Β´ πιθανώς πολέμησε εναντίον του Ευκρατίδη Α´, ο οποίος είχε εκθρονίσει τον πατέρα του στην Βακτρία.
Δημήτριος Β΄ της Βακτρίας
Βασιλιάς των "Ινδών"
Ακόμα όμως και ο Δημήτριος της εξιστόρησης του Ιουστίνου υπήρχε, αυτό δεν αποκλείει πως ο Ευκρατίδης είχε γιο με αυτό το όνομα, το οποίο ήταν αρκετά κοινό δυναστικό όνομα την εποχή εκείνη. Ο γιος του ενδέχεται να είχε ονομαστεί βάσει του Δημήτριου Α´ Σωτήρα των Σελευκιδών.
Αντίμαχος Β΄ Νικηφόρος
Νομίσματα
Εξέδωσε επίσης δίγλωσσα νομίσματα τα οποία φέρουν παραστάσεις αιγίδας και δάφνινης στεφάνης, κάτι που βρίσκεται σε αρμονία με τον χαρακτηρισμό του ως Νικηφόρος.
Πηγές
Κατηγορία:Έλληνες Βασιλείς Βακτρίας & Ινδίας
Δημήτριος Β΄ της Βακτρίας
Νομίσματα
Η όψη του Δημητρίου παραπέμπει σε άτομο νεαρής ηλικίας, αν και η όψη του διαφέρει αρκετά ανάμεσα στις διάφορες κοπές νομισμάτων που δημιουργηθήκαν. Αρκετά από τα νομίσματά του έχουν ατέλειες ως προς την κοπή τους, κάτι που υποδηλώνει πως χρησιμοποίησε προσωρινά νομισματοκοπεία.
Σχετική βιβλιογραφία
Κατηγορία:Έλληνες Βασιλείς Βακτρίας & Ινδίας
Σύνδενδρο Γρεβενών
Το Σύνδενδρο ή Σύδενδρο είναι ορεινό χωριό των Γρεβενών σε υψόμετρο 750 μέτρα.
Γεωγραφία - Ιστορία
Το Σύνδενδρο βρίσκεται στα βόρεια του νομού προς τα όρια με το νομό Κοζάνης και απέχει 10 χλμ. βορειοδυτικά από τα Γρεβενά. Την περίοδο της τουρκοκρατίας το χωριό ήταν κεφαλοχώρι με μεικτό πληθυσμό (μουσουλμάνοι Βαλαάδες και χριστιανοί) που ασχολείτο με τη γεωργία και κτηνοτροφία. Στον Κώδικα της Ζάβορδας αναφέρονται κάτοικοί του ως αφιερωτές της Ιεράς Μονής Αγίου Νικάνορος ή Ζάβορδας τόσο την περίοδο 1534 έως 1692 (Α΄ Γραφή) όσο και 1692 και μετά (Β΄Γραφή). Πολιτιστικά συμπεριλαμβανόταν στα ανατολικά "Μαστοροχώρια των Γρεβενών". Η παλιά ονομασία του, από την εποχή της τουρκοκρατίας, ήταν Τερβέν και με το όνομα αυτό αναφέρεται το 1918 στο ΦΕΚ 260Α-31/12/1918 να ορίζεται έδρα την ομώνυμης κοινότητας. Μετονομάστηκε σε Τριβένι το 1919 και το 1927 με το ΦΕΚ 18Α - 01/02/1927 σε Σύδενδρο. Το 1940 διορθώθηκε σε Σύνδενδρον. Το χωριό σύμφωνα με το σχέδιο Καλλικράτης αποτελεί την τοπική κοινότητα Συνδένδρου που ανήκει στη δημοτική ενότητα Γρεβενών του Δήμου Γρεβενών και σύμφωνα με την απογραφή 2011 έχει πληθυσμό 194 κατοίκους.
Παραπομπές
Κατηγορία:Δήμος Γρεβενών Σύνδενδρο
Τζάλμα Κάμπος
Ο  Τζάλμα Κάμπος (γεννήθηκε στις 30 Μαΐου 1987), είναι ένας Ανγκολέζος ποδοσφαιριστής που παίζει για την Πορτογαλική ομάδα ΣΚ Φαρένσε, ως επιθετικός.
Ο Τζάλμα έπαιξε το μεγαλύτερο μέρος της καρίερας του στην Πορτογαλία, ξεκινώντας με την Μαρίτιμο, με την οποία παρέμεινε πέντε αγωνιστικές περιόδους. Το 2011 υπέγραψε με την Πόρτο, και, επίσης, πέρασε αρκετά χρόνια στην Σούπερ Λιγκ Τουρκίας.
Συλλογική καριέρα
Είναι ο γιος του Άμπελ Κάμπος, ενός εξτρέμ που έπαιζε αρκετές αγωνιστικές περιόδους σε συλλόγους στην Πορτογαλία, συμπεριλαμβάνλοντας την Μπενφίκα και την Μπράγκα. ο Τζάλμα γεννήθηκε στην Λουάντα και έπαιξε ποδόσφαιρο ως νέος στην περιοχή της Λισαβόνας. Το καλοκαίρι του 2006 υπέγραψε με τη Μαρίτιμο στην Πριμέιρα Λίγκα.
Ο Τζάλμα έγινε ένα σημαντικό μέλος της πρώτης ομάδας από το 2008-09 και μετά, σημειώνοντας έξι γκολ σε 28 αγώνες στην 2009-10 αγωνιστική περίοδο, και διαμορφώνοντας μια αποτελεσματική επιθετική συνεργασία με τον Σενεγαλέζο Μπάμπα Ντιαβάρα. Στις 25 Οκτωβρίου 2009, σκόραρε δύο φορές σε μία εντός έδρας νίκη με σκορ 3-1 ενάντια στην Πάσος ντε Φερέιρα.
Από το 2012 έως το 2016, ο Τζάλμα έπαιξε για τις Κασίμπασα, Κόνιασπορ και Γκεντσλερμπιρλιγκί, με όλες τις ομάδες να συμμετέχουν στην τουρκική Σούπερ Λιγκ. Στις 14 Ιουνίου 2016 εντάχθηκε στον ΠΑΟΚ που συμμετέχει στην ελληνική Σούπερ Λίγκα, υπογράφοντας τριετές συμβόλαιο και ύψους 800.000 ευρώ μισθό ανά αγωνιστική περίοδο. Την πρώτη του χρονιά στην ομάδα της Θεσσαλονίκης, κατάφερε να κατακτήσει το κύπελλο Ελλάδος, αφού ο ΠΑΟΚ επικράτησε στο τελικό της ΑΕΚ με 2-1. Ο ίδιος αγωνίστηκε στον τελικό για 73', ενώ ήταν αυτός που έδωσε την ασσίστ για το πρώτο γκολ της ομάδος του.
Την επόμενη χρονιά είχε πάλι ενεργή παρουσία στην ομάδα ξεκινώντας βασικός σε πολλούς αγώνες. Στο φινάλε της σεζόν στέφθηκε ξανά Κυπελλούχος Ελλάδας. Σε επανάληψη του περυσινού τελικού, ο ΠΑΟΚ έπαιξε ξανά με την ΑΕΚ. Ο ίδιος έπαιξε στον τελικό για 52' και αντικαταστάθηκε από τον Ρόμπερτ Μακ. Το τελικό σκορ ήταν 2-0 για την ομάδα της Θεσσαλονίκης. Αυτός ήταν ο δεύτερος τίτλος του Κάμπος με την ομάδα του ΠΑΟΚ. Το καλοκαίρι του 2018 πήρε μεταγραφή στην τούρκικη Αλάνιασπορ.
Διεθνής καριέρα
Ο Τζάλμα έλαβε την πρώτη του κλήση στην εθνική ομάδα της Αγκόλα το 2008. Μετά από αρκετές επιτυχημένες εμφανίσεις για τη Μαρίτιμο, είχε επιλεγεί για τις ομάδες και στις δύο διοργανώσεις, του 2010 και του 2012 Κύπελλο Εθνών Αφρικής.
Αναφορές
Κατηγορία:Ποδοσφαιριστές Εθνικής Ανγκόλας Κατηγορία:Ανγκολανοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές ΚΣ Μαρίτιμο Κατηγορία:Ποδοσφαιριστές ΦΚ Πόρτο Κατηγορία:Ποδοσφαιριστές Γκεντσλερμπιρλιγκί Σπορ Κουλουμπού Κατηγορία:Ποδοσφαιριστές Κόνιασπορ Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Πριμέιρα Λίγκα Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Σούπερ Λιγκ Τουρκίας Κατηγορία:Ποδοσφαιριστές Κασίμπασα Σπορ Κουλουμπού Κατηγορία:Ποδοσφαιριστές Κυπέλλου Εθνών Αφρικής 2010
Εγιαλέτι
Το εγιαλέτι (οθωμανικά τουρκικά: ایالت‎, ), επίσης γνωστό ως μπεηλερμπεηλίκι ή πασαλίκι, αποτελούσε πρωταρχική διοικητική διαίρεση της Οθωμανικής Αυτοκρατορίας. Το εγιαλέτι υποδιαιρούνταν σε περιοχές που ονομάζονταν λιβάδες ή σαντζάκια, κάθε ένα από τα οποία ήταν υπό την ευθύνη ενός πασά, μιρά-λιρά ή σαντζάκμπεη. Αυτές οι επαρχίες ονομάζονταν συνήθως πασαλίκια από τους Ευρωπαίους. Ο πασάς λειτουργούσε με εξουσίες απόλυτης κυβέρνησης στην επαρχία του, ήταν ο επικεφαλής τόσο των στρατιωτικών και οικονομικών τμημάτων, όσο και της αστυνομίας και της ποινικής δικαιοσύνης.
Από το 1453 έως τις αρχές του δέκατου ένατου αιώνα, η οθωμανική τοπική διακυβέρνηση ήταν χαλαρά δομημένη. Η αυτοκρατορία διαιρέθηκε αρχικά σε επαρχίες που ονομάζονταν εγιαλέτια, υπό την προεδρία ενός πασά τριών ουρών (φτερά που φέρουν το τελετουργικό προσωπικό του κρατικού αξιωματούχου). Ο Μεγάλος Βεζίρης ήταν υπεύθυνος για τον ορισμό όλων των υψηλών αξιωματούχων του κράτους, τόσο στην πρωτεύουσα όσο και στις επαρχίες. Μεταξύ 1861 και 1866, τα εγιαλέτια καταργήθηκαν, και το έδαφος διαιρέθηκε για διοικητικούς σκοπούς σε βιλαέτια.
Ονομασίες
Ο όρος εγιαλέτι μερικές φορές μεταφράζεται ως επαρχία ή κυβερνείο. Ανάλογα με το επίπεδο του κυβερνήτη, μερικές φορές ήταν γνωστά και ως πασαλίκια (με κυβερνήτη πασά), μπεηλερμπεηλίκια (με κυβερνήτη μπέη ή μπεηλέρμπεη) και καπουδανλίκια (με κυβερνήτη καπουδάν). Το πασαλίκι είναι η αφηρημένη λέξη που προέρχεται από τον πασά, που υποδηλώνει την ποιότητα, το αξίωμα ή τη δικαιοδοσία ενός πασά ή του εδάφους που διαχειρίζεται. Σε ευρωπαϊκές πηγές, η λέξη «πασαλίκι» αναφερόταν γενικά στα εγιαλέτια. Ο όρος «εγιαλέτι» άρχισε να εφαρμόζεται στη μεγαλύτερη διοικητική μονάδα της Οθωμανικής Αυτοκρατορίας αντί του μπεηλερμπεηλικίου από το 1590 και μετά και συνέχισε να χρησιμοποιείται μέχρι το 1867.
Εξωτερικοί σύνδεσμοι
Κατηγορία:Μορφές διοικητικής διαίρεσης Κατηγορία:Κυβέρνηση της Οθωμανικής Αυτοκρατορίας Κατηγορία:Διοικητική διαίρεση Οθωμανικής Αυτοκρατορίας
Ρέφιλ Μπγιέρνσον
Ο Ρέφιλ Μπγιέρνσον, δαν.: Refil Björnsson, (π. 850 ; ) ήταν Σουηδός πρίγκιπας, εγγονός του Ράγκναρ Λόθμπροκ, ο οποίος φέρεται να άκμασε στην πρώιμη εποχή των Βίκινγκ και είχε κάποια δυναστική σημασία. Η ιστορική του ύπαρξη είναι αβέβαιη.
Βιογραφία
Ουσιαστικά η μόνη μας πηγή για το πρόσωπό του είναι το έπος (saga) Hervarar ok Heiðreks (13ος αι.), που ολοκληρώνεται με ένα σύντομο χρονικό των Σουηδών βασιλέων μέχρι το 1118. Αυτό το κείμενο λέει ότι τον διάσημο ηγεμόνα των Βίκινγκ Ράγκναρ Λόντμπροκ, μετά το τέλος του, τον διαδέχθηκαν διάφοροι γιοι του, που κυβέρνησαν τη Σουηδία, τη Δανία, τα ανατολικά εδάφη (Αυστρίκι) και την Αγγλία. Ο Μπγιέρν ο Σιδηρόπλευρος έλαβε το σουηδικό βασίλειο. Αυτές οι πληροφορίες είναι ιστορικά προβληματικές, αφού ο Μπγιέρν είναι γνωστό ότι έκανε επιδρομές των Βίκινγκ στη Δυτική Φραγκία τη δεκαετία του 850 και φέρεται να απεβίωσε στη Φρισία στις αρχές της δεκαετίας του 860. Σύμφωνα με το έπος Hervarar, ο Μπγιέρν είχε δύο γιους, που ονομάζονταν Έρικ και Ρέφιλ. Ο Έρικ κληρονόμησε τη Σουηδία, αν και κυβέρνησε μόνο για μικρό χρονικό διάστημα. Ο νεότερος γιος Ρέφιλ ήταν «βασιλιάς πολεμιστής και βασιλιάς της θάλασσας» (herkonungr ok sækonungr), με άλλα λόγια ένας πριγκιπικός επιδρομέας σύμφωνα με την παράδοση του πατέρα και του πάππου του. Όταν ο κύριος ηγεμόνας Έρικ απεβίωσε, ο Ρέφιλ ήταν προφανώς νεκρός, αφού ο επόμενος ηγεμόνας ήταν ο γιος του Ρέφιλ, Έρικ Ρέφιλσον, ο οποίος επαινείται ως μεγάλος πολεμιστής και παντοδύναμος βασιλιάς.
Η όψιμη και συνοπτική φύση του έπος του Hervarar κάνει δύσκολο το να εκτιμηθεί η πιθανή ιστορικότητα του Ρέφιλ ή του γιου του. Σύμφωνα με το Skaldatal, κάποιος Αλφ γιαρλ ο Μικρός συνέθεσε ένα ή περισσότερα επαινετικά ποιήματα για τον Έρικ Ρέφιλσον, αν και τίποτε από αυτά δεν έχει διασωθεί. Το όνομα Ραίφιλλ βρίσκεται σε μια λίστα (Þula) θρυλικών και μυθικών μορφών, που περιλαμβάνεται στην Edda του Σνόρι, σε μία ενότητα με ποιητικά ονόματα για τους βασιλείς της θάλασσας. Πολλοί από αυτούς τους βασιλείς της θάλασσας έχουν ονόματα που τελειώνουν με -ill, πράγμα που σημαίνει ποιητικές επινοήσεις.
Βιβλιογραφία
Κατηγορία:Δυναστεία του Μούνσε
Megachile arabica
H Megachile arabica είναι είδος φυλλοκόπτριας μέλισσας στην οικογένεια Megachilidae. Περιγράφηκε το έτος 1901 από τον Friese.
Παραπομπές
Κατηγορία:Μελισσοκομία
Πολιτικοκτονία
Πολιτικοκτονία (από το αγγλικό politicide) είναι η σκόπιμη φυσική καταστροφή ή εξάλειψη μιας πληθυσμιακής ομάδας, της οποίας τα μέλη έχουν ως κύριο κοινό χαρακτηριστικό το ότι ανήκουν σε ένα  πολιτικό κίνημα. Είναι ένας τύπος πολιτικής καταπίεσης και ένα μέσο για την πολιτική κάθαρση του πληθυσμού, ενώ ένα άλλο μέσον είναι και η αναγκαστική μετανάστευση. Μπορεί να συγκριθεί με τη γενοκτονία ή την εθνοκάθαρση, που περιλαμβάνουν τη θανάτωση ανθρώπων με βάση την φυλετική ή εθνοτική τους ομάδα και όχι την πολιτική τους ιδεολογία.
Οι κοινωνικοί επιστήμονες Barbara Harff και Ted R. Gurr χρησιμοποιούν τον όρο πολιτικοκτονία (politicide) για να περιγράψουν την εξόντωση ομάδων ανθρώπων όχι λόγω των εθνοτικών ή κοινοτικών τους χαρακτηριστικών (τους τύπους ομάδων που καλύπτονται από τη Σύμβαση περί Γενοκτονίας του ΟΗΕ)  αλλά λόγω της "ιεραρχικής τους θέσης ή της πολιτικής αντίθεσης έναντι του καθεστώτος και των κυρίαρχων ομάδων".
Περαιτέρω ανάγνωση
Κατηγορία:Παραβιάσεις των ανθρωπίνων δικαιωμάτων Κατηγορία:Πολιτικές εκκαθαρίσεις πληθυσμών
Διαδηλώσεις στην Ελλάδα 2011
Ως διαδηλώσεις στην Ελλάδα τον Μάιο έως και τον Νοέμβριο του 2011, εννοείται σειρά διαδηλώσεων και αντικυβερνητικών κινητοποιήσεων σε δεκάδες πόλεις της Ελλάδας, συμπεριλαμβανομένου ενός κινήματος ανταπόκρισης στο ισπανικό κίνημα των «Αγανακτισμένων», ενάντια στα οικονομικά μέτρα που εξήγγειλε η κυβέρνηση σε συμφωνία με εξωτερικούς πιστωτές. Τα μέτρα αποφασίστηκαν ως αποτέλεσμα της κρίσης εξυπηρέτησης του χρέους. Στις συγκεντρώσεις και διαδηλώσεις των «Αγανακτισμένων» κύριο και κοινό γνώρισμα των διαδηλώσεων ήταν ο ειρηνικός χαρακτήρας και η απουσία επιμέρους κομματικών ταυτοτήτων. Ταυτόχρονα, έλαβαν χώρα και περισσότερο συνηθισμένες κινητοποιήσεις από συνδικαλιστικούς φορείς και πολιτικές ομάδες, συνοδευόμενες ορισμένες φορές από γενικές απεργίες.
Νέο στοιχείο της περιόδου υπήρξε το κίνημα των «Αγανακτισμένων», κατά τη διάρκεια των καθημερινών κινητοποιήσεων του οποίου, διεξάγονταν άτυπες λαϊκές συνελεύσεις, με αιτήματα άμεσης δημοκρατίας, καθώς και ψηφίσματα δημοσίως προσβάσιμα στο Διαδίκτυο. Λόγω του γεγονότος ότι, οι διαδηλώσεις ξεκίνησαν κυρίως μέσω της ιστοσελίδας κοινωνικής δικτύωσης Facebook, το φαινόμενο πήρε το όνομα «Ο Μάης του Facebook». Άλλο όνομα που δόθηκε στο φαινόμενο ήταν και «Το κίνημα της πλατείας». Βουλευτές ή ηγέτες των κομμάτων της Βουλής εκφράστηκαν απαξιωτικά για τις διαδηλώσεις. Ένα χαρακτηριστικό των κινητοποιήσεων ήταν οι αποδοκιμασίες και ορισμένες φορές οι προπηλακισμοί σε βάρος πολιτικών όλων των κομμάτων. Μεταξύ άλλων, από το ΠΑΣΟΚ αποδοκιμάστηκαν η Σούλα Μερεντίτη, ο Αλέκος Αθανασιάδης, ο Θανάσης Γικόνογλου και ο Νίκος Τσώνης, από τη Νέα Δημοκρατία ο Κωστής Χατζηδάκης (που ξυλοκοπήθηκε), ο Γιώργος Βουλγαράκης, ο Μάξιμος Χαρακόπουλος, ο Κώστας Τζαβάρας και ο Αλέξανδρος Καχριμάνης, από το ΚΚΕ η Λιάνα Κανέλλη και από τον ΛΑΟΣ ο Θάνος Πλεύρης.
Αίτια των κινητοποιήσεων
thumb|right|300px|30 Ιουνίου 2011: Γενική συνέλευση Αγανακτισμένων στην Πλατεία Συντάγματος, μετά την 48ωρη απεργία της 28ης-29ης Ιουνίου. Τον Μάιο του 2010 υπεγράφη μνημόνιο με το ΔΝΤ την ΕΕ και την ΕΚΤ, ώστε να καλυφθεί η δανειακή ανάγκη της χώρας (δανειακή σύμβαση Μαΐου 2010). Το Μνημόνιο, το οποίο ακολούθησαν και άλλες συμφωνίες, προέβλεπε εκτεταμένες περικοπές δημοσίων δαπανών και άλλα μέτρα λιτότητας. Αποτελέσματα ήταν η μείωση των αποδοχών των δημοσίων υπαλλήλων, το πάγωμα των προσλήψεων, αυξημένη φορολογία και περικοπές σε κοινωνικές παροχές. Ο αντίκτυπος επεκτάθηκε στον ιδιωτικό τομέα με αύξηση της ανεργίας και μείωση της ανάπτυξης. Από την ανακοίνωση των μέτρων αλλά και σε όλο το χρονικό διάστημα εφαρμογής τους, υπήρξαν μεγάλες κοινωνικές αντιδράσεις και οργανωμένες απεργιακές κινητοποιήσεις και διαδηλώσεις.
Τον Ιούνιο του 2011 κατατέθηκε Μεσοπρόθεσμο Πλαίσιο Δημοσιονομικής Στρατηγικής το οποίο συνάντησε επίσης μεγάλη λαϊκή αντίδραση, απόρριψη από μεγάλη μερίδα της αντιπολίτευσης, αλλά και αντιρρήσεις ακόμα και εντός του κυβερνώντος κόμματος. Αυτό προκάλεσε ακόμη μεγαλύτερες κινητοποιήσεις, οι οποίες ήδη είχαν αναζωπυρωθεί με αφορμή και σε ανταπόκριση του ισπανικού κινήματος των «Αγανακτισμένων».
Συνεχιζόμενες κινητοποιήσεις
Η πρώτη εξαγγελία για λήψη μέτρων έγινε στις 3 Μαρτίου 2010 και αμέσως ξεκίνησε ένας κύκλος κινητοποιήσεων. Σε διαδήλωση στις 5 Μαρτίου 2010 στην Αθήνα, χτυπήθηκαν ο πρόεδρος της ΓΣΕΕ Γιάννης Παναγόπουλος από διαδηλωτές, ενώ ο πολιτικός Μανώλης Γλέζος ψεκάστηκε με χημικά στο πρόσωπο από την Αστυνομία. Απεργίες και διαδηλώσεις επαναλήφθηκαν 11 Μαρτίου και 29 Απριλίου. Οι εκδηλώσεις της Πρωτομαγιάς ήταν οι πιο μαζικές των τελευταίων ετών, με μεγάλη συγκέντρωση του Π.Α.Μ.Ε. στην πλατεία Συντάγματος και των υπολοίπων συνδικαλιστικών οργανώσεων στην πλατεία Κλαυθμώνος. Η πιο μαζική απεργία ήταν αυτή που κηρύχθηκε στις 5 Μαΐου από την ΓΣΕΕ, την ΑΔΕΔΥ και το ΠΑΜΕ, και οδήγησε σε ογκώδες συλλαλητήριο στην Αθήνα και σε άλλες πόλεις της Ελλάδας, ενώ τρεις υπάλληλοι της τράπεζας Marfin στο υποκατάστημα της οδού Σταδίου σκοτώθηκαν εξαιτίας εμπρηστικής επίθεσης από τρία άτομα κατά τη διάρκεια του συλλαλητηρίου.
Κινητοποιήσεις συνεχίστηκαν σε όλη την διάρκεια του 2010 από όλα τα συνδικάτα. Εντάθηκαν πολύ περισσότερο κατά τον Μάιο του 2011 μετά το παράδειγμα της Αραβικής Άνοιξης και των αντίστοιχων κινητοποιήσεων στην Ισπανία.
Κινητοποιήσεις Μαΐου
Οι συγκεντρώσεις συνεχίστηκαν για αρκετές ημέρες στην Πλατεία Συντάγματος, στον Λευκό Πύργο στη Θεσσαλονίκη και δεκάδες άλλες πόλεις στην Ελλάδα. Ορισμένοι από τους παρευρισκόμενους προχώρησαν σε διαμαρτυρία διαρκείας, διανυκτερεύοντας σε σκηνές, ενώ πλήθος κόσμου διαδήλωνε ειρηνικά. Ακολούθησαν δραστηριότητες με έκδοση ψηφίσματος, επιτροπές καθαριότητας, μεταφράσεις κειμένων και ιατρικές υπηρεσίες από ομάδες γιατρών στις εκδηλώσεις της πλ. Συντάγματος, ποδηλάτες στον Λευκό Πύργο και διαμαρτυρόμενοι στην Πλατεία Γεωργίου Α΄ στην Πάτρα. Στη διαδήλωση της Αθήνας συμμετείχαν διάφορες ομάδες δράσης όπως «Δεν πληρώνω», Σύνδεσμοι εκπαιδευτικών, ακόμη και σύνδεσμοι μοτοσυκλετιστών. Επιστολή χαιρετισμό προς τους διαδηλωτές έστειλε ο συνθέτης Μίκης Θεοδωράκης.
Στις 31 Μαΐου, η έβδομη ημέρα διαδηλώσεων στην πλ. Συντάγματος ήταν μαζική, ενισχυμένη από χιλιάδες πολιτών που ενώθηκαν με τους διαδηλωτές μετά την ομιλία του Μίκη Θεοδωράκη και των πανεπιστημιακών στα Προπύλαια του πανεπιστημίου. Αρκετοί διαδηλωτές αποκλείοντας τις εξόδους της Βουλής, εμπόδισαν την έξοδο βουλευτών και εργαζομένων, η οποία κατέστη δυνατή μέσω του Εθνικού Κήπου, συνοδεία αστυνομικών δυνάμεων και πυροσβεστών, κάτω από τις αποδοκιμασίες του πλήθους. Πολλά από τα ΜΜΕ προσπάθησαν να δώσουν χαρακτήρα αμφισβήτησης του ισχύοντος δημοκρατικού πολιτεύματος στο περιστατικό του μπλόκου της Βουλής στην πλ. Συντάγματος, παρουσιάζοντας αντιδράσεις συγκεκριμένων υπουργών και βουλευτών. Στη Θεσσαλονίκη εκατοντάδες διαδηλωτές διαμαρτυρήθηκαν για το Μνημόνιο, προγραμματίζοντας ταυτόχρονα ποδηλατοδρομία, ενημέρωση και κάλεσμα των κατοίκων της πόλης σε διαμαρτυρία.
Κινητοποιήσεις Ιουνίου
thumb|right|Κατασκήνωση Αγανακτισμένων στην Πάτρα - πλατεία Γεωργίου Α΄ Στη Θεσσαλονίκη έγινε η προγραμματισμένη ποδηλατοδρομία και ενημέρωση πολιτών, ενώ στην Κέρκυρα έγινε νέος αποκλεισμός Ελλήνων και Ευρωπαίων βουλευτών που δειπνούσαν στον Ιστιοπλοϊκό Όμιλο από διαδηλωτές της πλατείας Δημαρχείου. Οι αγανακτισμένοι πολίτες της Κέρκυρας παρέμειναν στον χώρο εξαναγκάζοντας του βουλευτές να φύγουν με τουριστικό σκάφος από τον χώρο.
Οι διαδηλώσεις και άλλες δράσεις συνεχίστηκαν και τις επόμενες ημέρες στις κεντρικές πλατείες πολλών πόλεων της Ελλάδας.
Την 3η Ιουνίου, στον κύριο όγκο των διαδηλωτών της πλ. Συντάγματος προστέθηκαν περίπου 3.000 διαδηλωτές που προέρχονταν από το συλλαλητήριο του Π.Α.ΜΕ. στην πλατεία Ομονοίας και πορεία 1.700 μοτοσικλετιστών περίπου από την πλατεία Δημαρχείου στο Περιστέρι. Οι διαδηλώσεις της ενδέκατης ημέρας της 4ης Ιουνίου ξεκίνησαν με συλλαλητήριο κατά των ιδιωτικοποιήσεων που διοργάνωσαν η ΓΣΕΕ η ΑΔΕΔΥ και ομοσπονδίες των εργαζομένων στις ΔΕΚΟ στην πλ. Ομονοίας, με μικρή ωστόσο συμμετοχή. Στην Πάτρα στην πλ. Γεωργίου Α΄ πέραν της συνέλευσης και άλλων δράσεων, στήθηκε καρναβαλικό άρμα με ομοιώματα του Πάγκαλου και της Μέρκελ. Στην πλατεία Κλαυθμώνος κορυφώθηκαν συγκεντρώσεις των ΛΟΑΤ με εκδηλώσεις που είχαν ως στόχο την προώθηση του μηνύματος για ισότητα και σεβασμό στη σεξουαλικότητα των ανθρώπων.
Κατά την Κυριακή 5η Ιουνίου, ημέρα Πανευρωπαϊκών κινητοποιήσεων, σύμφωνα με τα ΜΜΕ έγιναν «πρωτοφανείς, οι μεγαλύτερες συγκεντρώσεις των «Αγανακτισμένων» σε όλες, σχεδόν, τις πόλεις της Ελλάδας». Σύμφωνα με τον διεθνή τύπο, ο οποίος μέτρησε δεκάδες χιλιάδων διαδηλωτές, οι διαδηλώσεις έγιναν ως διαμαρτυρία ενάντια στο πακέτο διάσωσης της ελληνικής οικονομίας και συγκροτήθηκαν από «άνεργους απόφοιτους και αφυπνισμένους πολίτες που έδωσαν το 'παρών' στην πλατεία Συντάγματος». Σύμφωνα με τη γενικευμένη εντύπωση διαδικτυακών εκδόσεων ελληνικών εφημερίδων και άλλων ιστοτόπων ειδήσεων εκατοντάδες χιλιάδες ανθρώπων πέρασαν από την πλ. Συντάγματος δίνοντας δυναμικό παρών σε μια ολονύκτια διαμαρτυρία με κεντρικό σημείο αναφοράς τη νεολαία όχι μόνο στην Αθήνα, αλλά επίσης στη Θεσσαλονίκη, την Πάτρα, τη Λαμία, το Ηράκλειο και δεκάδες άλλες πόλεις.
Στον απόηχο της μεγάλης συγκέντρωσης της 5ης Ιουνίου, μικρό πλήθος ατόμων, περίπου 2.000 άτομα, συγκεντρώθηκαν όχι για να διαδηλώσουν, αλλά κυρίως για να ακούσουν και να συζητήσουν με τον συνταγματολόγο Γ. Κατρούγκαλο και τους οικονομολόγους Γ. Βαρουφάκη, Δ. Καζάκη, Ε. Τσακαλώτο στην «Ημέρα διαβούλευσης και ενημέρωσης για το χρέος». Αναδείχθηκαν προβλήματα συνταγματικότητας της διεθνούς σύμβασης και αναζητήθηκαν δίαυλοι επικοινωνίας με χώρες που αντιμετωπίζουν τα ίδια οικονομικά προβλήματα. Αναφέρονται, επίσης, δραστηριοποιήσεις σε 53 πόλεις της Ελλάδας. Σύμφωνα με άλλες εκτιμήσεις, στη συγκέντρωση της πλ. Συντάγματος βρέθηκαν περίπου 10.000 άτομα.
Η 10η Ιουνίου ήταν ημέρα διαβούλευσης για συνταγματικά και οικονομικά ζητήματα. Λαϊκές συνελεύσεις και ψηφίσματα ενόψει του ψηφίσματος του αποκαλούμενου Μνημονίου ήταν τα χαρακτηριστικά των συγκεντρώσεων των «Αγανακτισμένων» έως την 11η Ιουνίου με πλήθος ανθρώπων πανελλαδικά, η στήριξη της γενικής απεργίας, το Πανευρωπαϊκό συλλαλητήριο της 12ης Ιουνίου και η απόφαση για τον αποκλεισμό της Βουλής κατά τη 15η Ιουνίου 2011.
Κατά την 12η Ιουνίου πλήθος κόσμου συγκεντρώθηκε στην πλ. Συντάγματος ενόψει της πανευρωπαϊκής διαμαρτυρίας. Χιλιάδες, επίσης, διαδηλωτές συγκεντρώθηκαν σε δεκάδες πόλεις της Ελλάδας με διαμαρτυρίες και δρώμενα. Η συγκέντρωση της Θεσσαλονίκης έγινε υπό καταρρακτώδη βροχή.
Ογκώδεις διαδηλώσεις στις μεγάλες πόλεις Αθήνα, Θεσσαλονίκη - υπό καταρρακτώδη βροχή - και Πάτρα και μεγάλες κινητοποιήσεις σε δεκάδες πόλεις στην Ελλάδα ήταν ο απολογισμός της 15ης Ιουνίου 2011 από το κίνημα των Αγανακτισμένων, συνδικάτα και πολιτικούς σχηματισμούς. Βίαια επεισόδια εκδηλώθηκαν στην πλ. Συντάγματος και τους γύρω δρόμους με εκτεταμένη χρήση χημικών από τις δυνάμεις των ΜΑΤ, που προσπάθησαν ανεπιτυχώς να διαλύσουν το συγκεντρωμένο πλήθος. Ορισμένοι πολιτικοί φορείς απέδωσαν τα επεισόδια σε οργανωμένη προβοκάτσια. Στο Διαδίκτυο και τα ΜΜΕ κυκλοφόρησε βίντεο που απεικονίζει αστυνομικούς με πολιτικά να συγκεντρώνουν ρόπαλα δίπλα στα ΜΑΤ. Η Γενική Αστυνομική Διεύθυνση Αθηνών χαρακτήρισε «βάναυση προσβολή για το προσωπικό της αναφορές για δράση κουκουλοφόρων υπό την προστασία των αστυνομικών δυνάμεων». Ωστόσο μερίδα του ελληνικού Τύπου είχε προβεί κατά καιρούς σε δημοσιεύματα περί αστυνομικών με πολιτική ένδυση οι οποίοι διεισδύουν συστηματικά σε διαδηλώσεις και ορισμένες φορές συλλαμβάνουν συμμετέχοντες. Στη διαδήλωση αυτή ο δημοσιογράφος Μανώλης Κυπραίος έχασε την ακοή του από χειροβομβίδα κρότου-λάμψης την οποία έριξαν οι αστυνομικές δυνάμεις σε κοντινή απόσταση. Κατά την προσπάθεια του δημοσιογράφου να μεταβεί πεζός στο νοσοκομείο ξυλοκοπήθηκε από μέλη της αστυνομικής ομάδας ΔΕΛΤΑ. Σύμφωνα με μαρτυρία του ίδιου, ο δημοσιογράφος προσπαθούσε να αποτυπώσει με την φωτογραφική μηχανή περιστατικά αστυνομικής βίας αλλά και την παρουσία κουκουλοφόρων με καδρόνια πίσω από τα ΜΑΤ στο υπουργείο Οικονομικών. Τα ΜΑΤ έριξαν την χειροβομβίδα κρότου-λάμψης αφού νωρίτερα είχε επιδείξει την δημοσιογραφική του ταυτότητα στον διμοιρίτη της ομάδας των ΜΑΤ. Το επεισόδιο καταδικάστηκε από το ΔΣ της ΕΣΗΕΑ και η υπόθεση οδηγήθηκε στον Εισαγγελέα.
Πανευρωπαϊκή διαμαρτυρία για τέταρτη φορά πραγματοποιήθηκε στις 19 Ιουνίου. Την προηγουμένη, κατά την «Ημέρα Λαϊκής Ενημέρωσης και Διαβούλευσης για την Άµεση ∆ηµοκρατία και το Σύνταγμα» συμμετείχαν σε δημόσια προσπάθεια ανάλυσης της άμεσης δημοκρατίας στη σύγχρονη εποχή, επιστήμονες όπως ο Γιώργος Αναστασόπουλος, ο Κώστας Δουζίνας, ο Μανώλης Γλέζος, ο Γιώργος Οικονόμου και ο Σταύρος Σταυρίδης από το εγχείρημα των Ζαπατίστα.
Στις 21 Ιουνίου 2011, ημέρα απόδοσης ψήφου εμπιστοσύνης στην ανασχηματισμένη κυβέρνηση του κυβερνώντος κόμματος (ΠΑΣΟΚ), το κίνημα των Αγανακτισμένων, μαζί με τους απεργούς δημοσίους υπαλλήλους συνέχισαν τις κινητοποιήσεις. Ωστόσο η κυβέρνηση με τη σύμφωνη γνώμη Ν.Δ. και ΛΑΟΣ εξήγγειλε την ψήφιση του Μεσοπρόθεσμου και του εφαρμοστικού νόμου. Ένταση σημειώθηκε στην πλατεία Συντάγματος, καθώς αστυνομικές δυνάμεις που κύκλωναν Κοινοβούλιο, έκαναν απρόκλητα χρήση χημικών κατά των διαδηλωτών.
Με τον θεσμό των κατά τόπους γενικών λαϊκών συνελεύσεων περισσότερο εδραιωμένο σε δεκάδες γειτονιές και πλατείες την 22η Ιουνίου 2011 οι διαδηλωτές της πλατείας Συντάγματος υποδέχθηκαν τους Σπαρτιάτες Αγανακτισμένους, οι οποίοι κατέφθασαν μετά από τριήμερη πορεία από τη Σπάρτη προκειμένου να ενωθούν με τους διαδηλωτές της Αθήνας, περπατώντας περισσότερα από 240 χλμ.
Εκπρόσωποι των ομοσπονδιών σωμάτων ασφαλείας από όλη τη χώρα (πυροσβέστες, λιμενικοί και αστυνομικοί εν ενεργεία και συνταξιούχοι) βρέθηκαν κατά την 23η Ιουνίου 2011 στην πλατεία Συντάγματος μετά από πορεία στους δρόμους της Αθήνας, επιδίδοντας κατά τη διάρκεια της διαδήλωσής τους ψήφισμα διαμαρτυρίας τόσο στο Υπουργείο Οικονομικών όσο και στη Βουλή, τόσο για την οικονομική εξαθλίωση των εργαζομένων στα σώματα ασφαλείας, όσο και για τις σημαντικές ελλείψεις σε εξοπλισμό που καθιστούν δυσχερές το έργο τους.
Κείμενο 32 διανοούμενων ενάντια στις διαδηλώσεις
Μέσα στο πολωμένο αυτό σκηνικό, στις 2 Ιουνίου, 32 διανοούμενοι είχαν συνυπογράψει το κείμενο Τολμήστε! , το οποίο στεκόταν ενάντια στις διαδηλώσεις στις πλατείες και καλούσε να σταματήσουν "οι λαϊκισμοί και η ανευθυνότητα", ώστε να συνεχιστεί η πορεία της χώρας στην Ευρώπη, ανεξάρτητα του Μνημονίου, για το "μέλλον των παιδιών μας". Το περιεχόμενό του και το λογοτεχνικό ύφος του συγκέντρωσε έντονη κριτική επειδή υπονοούσε ίσο επιμερισμού των ευθυνών του παρελθόντος σε όλα τα κόμματα ανεξαιρέτως του αν είχαν κυβερνήσει, καλούσε σε κυβερνητικές λύσεις οικουμενικής για εθελοντική αποδοχή του μνημονίου, ώστε να παραμείνει η Ελλάδα στην Ευρώπη, ενώ τέλος έκανε στοχευμένη κριτική στον ΣΥΡΙΖΑ, για λαϊκισμό και ανευθυνότητα.
Κινητοποιήσεις 28ης και 29ης Ιουνίου
thumb|right|250px|29 Ιουνίου 2011: Πορεία Αγανακτισμένων Πάτρας προς την πλατεία Συντάγματος. thumb|right|250px|29 Ιουνίου 2011: Κατά την διάρκεια των διαδηλώσεων ισχυρές δυνάμεις της αστυνομίας βρισκόντουσαν μπροστά στην Βουλή. thumb|right|250px|29-Ιουνίου-2011: Βίντεο από την ιστοσελίδα των Αγανακτισμένων "Άμεση Δημοκρατία Τώρα" στο οποίο δυνάμεις της αστυνομίας πετάνε πέτρες σε διαδηλωτές. thumb|300px|29 Ιουνίου 2011: Ομαδικό [[Μούντζα|μούντζωμα κατά του Ελληνικού Κοινοβούλιου, την ώρα που ψηφίζεται το Μεσοπρόθεσμο σχέδιο.]] Κατά την 28η Ιουνίου 2011 πρώτη ημέρα της πανελλήνιας απεργίας και κινητοποιήσεων της ΓΣΕΕ και της ΑΔΕΔΥ, πλήθος εργαζόμενου κόσμου κατέφθασε στην Αθήνα με λεωφορεία προκειμένου να συμμετάσχει στις κινητοποιήσεις. Ογκώδεις διαδηλώσεις έγιναν σε όλες τις μεγάλες πόλεις της χώρας. Μετά τις πορείες της ΑΔΕΔΥ και του ΠΑΜΕ, κι ενώ οι Αγανακτισμένοι είχαν καλέσει σε πολυπληθή συγκέντρωση στην πλατεία Συντάγματος με στόχο τον αποκλεισμό της Βουλής κατά την ώρα της ψηφοφορίας περί του Μεσοπρόθεσμου Προγράμματος, συνέβησαν βίαια περιστατικά τα οποία χαρακτηρίστηκαν προβοκάτσια από οργανωμένες ομάδες απροσδιόριστης ταυτότητας, με πιθανό στόχο την επέμβαση της Αστυνομίας και την εκκένωση ουσιαστικά της πλατείας ενόψει της ψήφισης. Αποτέλεσμα ήταν η εκτεταμένη χρήση χημικών και χειροβομβίδων κρότου-λάμψης από διμοιρίες των ΜΑΤ που ώθησε μεγάλο τμήμα του πλήθους των διαδηλωτών σε περιφερειακούς δρόμους γύρω από την πλατεία. Η γενικευμένη χρήση ασφυξιογόνων και βομβίδων κρότου-λάμψης συνεχίστηκε και κατά τη διάρκεια της προγραμματισμένης μουσικής εκδήλωσης, μετά την απογευματινή πορεία του ΠΑΜΕ και της πορείας των μοτοσικλετιστών που έφτασαν στην πλ. Συντάγματος από άλλες πόλεις, με προφανή στόχο τη διάλυση του συγκεντρωμένου πλήθους το μεγαλύτερο τμήμα του οποίου επιθυμούσε να διαδηλώσει ειρηνικά, αλλά και την εκδίωξη του πυρήνα των «Αγανακτισμένων».
Στις 29 Ιουνίου, η Βουλή ενέκρινε το Μεσοπρόθεσμο σχέδιο με 155 βουλευτές να ψηφίζουν υπέρ (154 του ΠΑΣΟΚ και 1 της ΝΔ), 138 κατά και 5 να δηλώνουν «παρών». Κατόπιν αυτού, διαγράφηκε από την κοινοβουλευτική ομάδα του ΠΑΣΟΚ ο Παναγιώτης Κουρουμπλής, ο μοναδικός βουλευτής του κυβερνώντος κόμματος που καταψήφισε το Μεσοπρόθεσμο, καθώς επίσης και η Έλσα Παπαδημητρίου από τη ΝΔ, επειδή ψήφισε υπέρ του Μεσοπρόθεσμου. Ο βουλευτής Κοζάνης του ΠΑΣΟΚ Αλέκος Αθανασιάδης ψήφισε υπέρ του Μεσοπρόθεσμου προγράμματος παρόλο που είχε εκφράσει νωρίτερα έντονες αντιρρήσεις. Όταν βγήκε πεζός έξω από την βουλή δέχτηκε προπηλακισμούς και επίθεση από διαδηλωτές στην οδό Βουκουρεστίου. Ο Αθανασιάδης σε τοπικό κανάλι της Κοζάνης δήλωσε ότι ψήφισε υπέρ κάτω από απειλές: «Δέχθηκα απειλητικά τηλεφωνήματα ακόμη κι από το εξωτερικό: Μην τολμήσεις να ψηφίσεις "όχι", γιατί θα σε βρουν στο χαντάκι». Η Λιάνα Κανέλλη διαπληκτίστηκε με τους διαδηλωτές και δέχτηκε επίθεση με γιαούρτι λίγο πριν εισέλθει στην Βουλή για την ψηφοφορία.
Την ίδια στιγμή έλαβαν χώρα επεισόδια στην πλατεία Συντάγματος με ομάδες διαδηλωτών να συγκρούονται με τις δυνάμεις των ΜΑΤ, οι οποίες προέβησαν σε εκτενή χρήση χημικών ακόμα και στον σταθμό του μετρό, όπου κατέφυγαν εκατοντάδες διαδηλωτών σε μια προσπάθεια να γλιτώσουν από τα δακρυγόνα. Κατά τα επεισόδια της ημέρας εκείνης τραυματίστηκαν δεκάδες άτομα από τις επεμβάσεις των ΜΑΤ οι οποίες ήταν εξαιρετικά βίαιες (χρησιμοποιώντας ακόμη και πέτρες που είχαν εκτοξεύσει διαδηλωτές εναντίον τους ). Ο υπουργός Προστασίας του Πολίτη Χρήστος Παπουτσής σε συνέντευξή του στο «Πρώτο Θέμα» υποστήριξε ότι υπήρχε οργανωμένο σχέδιο αγνώστων να εισβάλουν στη Βουλή και να μετατραπεί το κίνημα των Αγανακτισμένων σε σύγχρονο αντάρτικο πόλης. Η Διεθνής Αμνηστία καταδίκασε τη χρήση υπερβολικής βίας από την Αστυνομία κατά τις διαδηλώσεις, παραθέτοντας μαρτυρίες για απαράδεκτες μεθόδους καταστολής στις ειρηνικές, σε μεγάλο βαθμό, διαδηλώσεις. Επίσης, η εισαγγελέας Πρωτοδικών κ. Ελένη Ράικου διέταξε κατεπείγουσα προκαταρκτική έρευνα για την αλόγιστη χρήση χημικών στο μετρό στο Σύνταγμα, έπειτα από σχετικές καταγγελίες του προέδρου του Φαρμακευτικού Συλλόγου Αττικής κ. Κωνσταντίνου Λουράντου. Εισαγγελική παρέμβαση από τον εισαγγελέα Ιωάννη Τέντε για τη χρήση χημικών ζήτησε και ο αντιπρόεδρος του Ιατρικού Συλλόγου Αθηνών Γιώργος Πατούλης. Η επίθεση της Αστυνομίας στο αυτοσχέδιο ιατρείο της πλατείας Συντάγματος, μέσα στο οποίο νοσηλευόταν τραυματισμένοι διαδηλωτές, σχολιάστηκε αρνητικά από τον δημοσιογράφο Γεώργιο Αυγερόπουλο ο οποίος δημοσίευσε βίντεο με τις μαρτυρίες των εκεί γιατρών με θέμα Ούτε στον πόλεμο δεν γίνονται αυτά. Φωτορεπόρτερ δέχτηκαν λεκτική, σωματική βία και προπηλακισμούς από αστυνομικούς της ΕΛ.ΑΣ κατά την κάλυψη των διαδηλώσεων 28 και 29 Ιουνίου. Η Ένωση Φωτορεπόρτερ με γράμμα στο Υπουργό Προστασίας του Πολίτη κατήγγειλε τα περιστατικά αυτά.
Σε τηλεοπτικά δελτία ειδήσεων παρουσιάστηκε βίντεο το οποίο παρουσίαζε άτομα με καλυμμένα τα πρόσωπα, ένα από αυτά να κρατάει σιδερένιο λοστό, να συνομιλούν με αστυνομικούς και αργότερα να εισέρχονται στο προαύλιο χώρο της βουλής πίσω από τις δυνάμεις των ΜΑΤ. Το περιστατικό αυτό χαρακτηρίστηκε ως συνεργασία της Ελληνικής Αστυνομίας με ομάδες παρακρατικών και οδήγησε τον υπουργό Προστασίας του Πολίτη Χρήστο Παπουτσή να ζητήσει από τον αρχηγό της ΕΛ.ΑΣ., αντιστράτηγο Ελευθέριο Οικονόμου, Ένορκη Διοικητική Εξέταση. Την ίδια μέρα (Τρίτη 28 Ιουνίου 2011) έγινε η σύλληψη του 57χρονου διαδηλωτή Σήφη Καυκαλά (αγωνιστή του αντιδικτατορικού αγώνα) που διαδήλωνε έξω από τη Βουλή και παρουσιάστηκε στο ίδιο βίντεο με τη φυγάδευση των κουκουλοφόρων διαδηλωτών στον χώρο της βουλής. Σύμφωνα με την ανακοίνωση της Αστυνομίας τα άτομα που φαίνονται στο βίντεο δεν είναι αστυνομικοί, αλλά συνδικαλιστές της ΕΘΕΛ οι οποίοι νωρίτερα είχαν έρθει σε σύγκρουση με αριστερούς διαδηλωτές και είχαν φυγαδευτεί σε μια καφετέρια. Σύμφωνα με τον Μιχάλη Λιαγούρη, πρόεδρο των εργαζομένων της ΕΘΕΛ, ένας από αυτούς ήταν μέλος του ΔΣ των εργαζομένων αλλά είχε απομακρυνθεί λόγω περίεργης συμπεριφοράς και ακραίων απόψεων, ενώ αρθρογραφούσε στο ακροδεξιό έντυπο εθνικοσοσιαλιστικού προσανατολισμού Απολλώνειο φως. Η προνομιακή μεταχείριση των κουκουλοφόρων διαδηλωτών με φυγάδευσή τους στο χώρο της Βουλής παρόλο που κρατούσαν λοστούς (και όχι η οδήγησή τους ενώπιον της Δικαιοσύνης) σχολιάστηκε αρνητικά από την εφημερίδα Τα Νέα, ενώ πιθανολογείται ότι οφείλεται στις εθνικιστικές τους απόψεις. Την 1η Ιουλίου 2011, παρουσιάστηκε στην ειδησεογραφική ιστοσελίδα tvxs.gr φωτογραφικό υλικό, όπου διακρίνεται ένας άνδρας με εμφάνιση διαδηλωτή να συνεργάζεται με τα ΜΑΤ, ενώ από το παντελόνι του εξέχει δακρυγόνο. Αρνητικά σχολιάστηκε η σύλληψη (αργά το βράδυ της Τετάρτης) του Μιχάλη Προδρόμου (επιστημονικού υπεύθυνου του WWF Ελλάς για θέματα ενεργειακής πολιτικής).
Μετά το πέρας των διαδηλώσεων της 29ης Ιουνίου, στην πλατεία Συντάγματος και στην ευρύτερη περιοχή έγιναν εκτεταμένες υλικές ζημιές ανυπολόγιστης αξίας (κατεστραμμένοι κάδοι σκουπιδιών, πεζοδρόμια, κολονάκια, μαρμάρινα παγκάκια, οι μαρμαρορθώσεις στα σιντριβάνια, καταστήματα, στάσεις λεωφορείων κλπ.). Καθώς ο Δήμος Αθηνών αντιμετώπιζε οικονομικές δυσκολίες, στη συνέλευση του δημοτικού συμβουλίου συζητήθηκε η κατάθεση μήνυσης κατά παντός υπευθύνου για διεκδίκηση αποζημίωσης με αστική ευθύνη του Δημοσίου. Κατά τη διάρκεια των διαδηλώσεων, στα κατεστραμμένα καταστήματα και περίπτερα κουκουλοφόροι λεηλάτησαν εμπορεύματα. Σύμφωνα με την εφημερίδα Real News την Τετάρτη 29 Ιουνίου τα ΜΑΤ κατανάλωσαν 2.200 σχεδόν βομβίδες χημικών και κρότου λάμψης και την Πέμπτη 30 Ιουνίου 2011 το Αρχηγείο της Ελληνικής Αστυνομίας παράγγειλε 10 χιλιάδες τεμάχια δακρυγόνων αξίας 900.000 ευρώ.
Ως η «μεγάλη ημέρα του πολέμου» χαρακτήρισε ο υφυπουργός Προστασίας του Πολίτη Μανώλης Όθωνας τα επεισόδια που διαδραματίστηκαν στην πλατεία Συντάγματος στις 27 και στις 28 Ιουνίου. Για τη ρίψη δακρυγόνων στο μετρό έριξε ευθύνες στους εργαζόμενους οι οποίοι δε συμφώνησαν να κλείσουν το μετρό και την πρόσβαση σε αυτό. Αμφισβήτησε τις καταγγελίες περί «αποκλεισμού» των ασθενοφόρων του ΕΚΑΒ και υποσχέθηκε ότι θα επιβληθούν αυστηρές πηγές στους αστυνομικούς που παρεκτράπηκαν. Οι μαρτυρίες πολιτών, γιατρών, δικηγόρων αλλά και εργαζόμενων στον μετρό αναφέρθηκαν σε «όργιο κρατικής καταστολής». Τον Ιανουάριο 2012, βγήκε στην δημοσιότητα βίντεο από τις διαδηλώσεις την 29η Ιουνίου όπου αστυνομικοί της ομάδας ΔΙΑΣ φέρονται να τοποθετούν μπουκάλια από τον δρόμο στο σακίδιο ενός συλληφθέντος διαδηλωτή.